钦定古今图书集成/明伦汇编/氏族典/第042卷 > 《廖用贤尚友录》 > 皮豹子
## 钦定古今图书集成/明伦汇编/氏族典/第042卷 > 《廖用贤尚友录》 > 皮豹子

按《魏书皮豹子传》：“豹子，渔阳人。少有武略，泰常中为
中散，稍迁内侍左右。世祖时为散骑常侍，赐爵新安
侯，加冠军将军，拜选部尚书，出除使持节侍中、都督
秦雍荆梁四州诸军事、安西将军、开府仪同三司，进
爵淮阳公，镇长安，寻加征西将军。后坐盗官财，徙于
统万。真君三年，刘义隆遣将装方明等侵南秦王杨”
难当，遂陷仇池。世祖征豹子，复其爵位，拜使持节、仇
池镇将。仇池平，除都督秦雍荆梁益五州诸军事，进
号征西大将军。兴安二年，义隆遣其将萧道成等入
汉中，率诸氐羌围武都。豹子分兵救之，道成等乃退。
征豹子为尚书，出为内都大官。和平五年卒，赠淮阳
王，谥曰襄。